Diari Oficial de la Generalitat Valenciana


Sumari del DOGV 7826, del 12-07-2016 (2016/4951)

Notificació de la sentència dictada en el procediment de guarda i custòdia número 1763/2014.
--------------------------------------------------------------------------------------------

### Dades del document

Número de DOGV
:   7826

Data del DOGV
:   12-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/4951


Organisme emissor
:   Jutjat de Primera Instància número 26 de València

Tipus de document
:   Edicte

Notificació de la sentència dictada en el procediment de guarda i custòdia número 1763/2014. [2016/4951]  
Alicia Ordeig Rabadán, lletrada de l'Administració de Justícia del Jutjat de Primera Instància número 26 de València, mitjançant aquest edicte faig saber que en les actuacions de família, guarda, custòdia i aliments de fill menor no matrimonial no consensuat 001763/2014, seguides a instàncies de Viktoria Chepizhak contra Iurie Tescureanu, en situació de rebel·lia, en què, en data 20 de juny de 2016, s'ha dictat la sentència que té la part dispositiva que diu així:  
  
«Dispositiva  
Estime la demanda plantejada per Viktoria Chepizhak contra Iurie Tescureanu, declarat en rebel·lia, en què ha sigut part el ministeri fiscal, i adopte les següents mesures definitives respecte a la filla comuna, E. T.:  
1. Ambdós progenitors exerciran la pàtria potestat sobre la menor, si bé s'atribueix a la demandant l'exercici en exclusiva de la pàtria potestat i la guarda i custòdia de la menor.  
2. Se suspén el dret de visites del demandat amb la menor fins que l'interessat inste la represa, moment en què podran reprendre's amb l'acord previ entre les parts o, si no n'hi ha, a través del procediment adequat on s'avaluarà la conveniència de reprendre les visites en interés de la menor.  
3. El pare haurà d'abonar en concepte de contribució als aliments de la menor la quantitat de 150 euros mensuals, quantitat que ingressarà en el compte que designe la demandant, dins dels cinc primers dies de cada mes. La quantitat assenyalada s'actualitzarà anualment d'acord amb les variacions que experimente l'índex de preus al consum que publica l'Institut Nacional d'Estadística, i contribuirà a les despeses extraordinàries pagant la meitat de les que s'acrediten i siguen necessàries o hagen sigut consensuades per les parts.  
Tot això sense fer una especial condemna a les costes d'aquest procediment.  
Contra aquesta resolució es pot interposar un recurs d'apel·lació que s'haurà d'interposar per escrit en el termini de 20 dies, amb la indicació de la infracció comesa segons el parer de la persona recurrent, acompanyat del resguard que acredite haver efectuat el dipòsit de 50 euros en el compte de dipòsits i consignacions d'aquest jutjat, obert al Banco de Santander, llevat que la persona recurrent tinga concedit el benefici de justícia gratuïta. Si no s'efectua el dipòsit serà esmenable el defecte en el termini de dos dies, i no s'admetrà a tràmit si no s'esmena.  
  
Aquesta és la meua sentència, que pronuncie, mane i firme.»  
  
I perquè valga de notificació de forma deguda al demandat, Iurie Tescureanu, en situació de rebel·lia i parador ignorat, expedisc i firme aquest edicte.  
  
València, 21 de juny de 2016.- La lletrada de l'Administració de Justícia: Alicia Ordeig Rabadán.